Hôrky (chránené územie)

**Hôrky** je územie európskeho významu v správe štátnej ochrany prírody Správa CHKO Ponitrie.

Nachádza sa v katastrálnom území obcí Ladice, Kostoľany pod Tribečom, Velčice, Súlovce, Kovarce, Nitrianska Streda, Solčany, Krnča, Klátova Nová Ves a Kolačno s celkovou rozlohou 256 ha s nadmorskou výškou od 228 do  v pohorí Tribeč. 

Výnosom Ministerstva životného prostredia Slovenskej republiky č. 3/2004-5. 1 zo 14. júla 2004, ktorým sa vydáva národný zoznam území európskeho významu bolo územie zaradené medzi územia európskeho významu s identifikačným kódom SKUEV0133 Hôrky s rozlohou . Navrhované územie európskeho významu schválila Európska komisia dňa 13. novembra 2007 rozhodnutím Komisie ES 2008/26/ES, ktorým sa podľa smernice Rady 92/43/EHS prijíma aktualizovaný zoznam území európskeho významu v panónskom biogeografickom regióne. Územie sa skladá z troch samostatných častí. 

K územiu bolo pričlenené susediace navrhované územie európskeho významu SKUEV2133 Hôrky, zriadené Uznesením vlády Slovenskej republiky č. 495 z 25. októbra 2017 k Druhej aktualizácii národného zoznamu území európskeho významu s rozlohou , bolo vyhlásené opatrením zo 7. decembra 2017, uverejneným v čiastke 6/2017 Vestníka MŽP SR, ktorým sa mení a dopĺňa národný zoznam území európskeho významu vydaný výnosom MŽP SR č.3/2004-5.1 z roku 2004. Nové rozšírené územie sa skladá z ďalších šestnástich častí.

Okrem časti **[[Michalov vrch]]** je súčasťou chráneného vtáčieho územia SKCHVU031 Tribeč.

## Predmet ochrany
Predmetom ochrany sú biotopy:
* Karpatské a panónske dubovo-hrabové lesy
* Nespevnené silikátové skalné sutiny kolinného stupňa
* Silikátové skalné steny a svahy so štrbinovou vegetáciou
* Eurosibírske dubové lesy na spraši a piesku
* Pionierske spoločenstvá plytkých silikátových pôd
* Lipovo-javorové sutinové lesy
* Suché vresoviská v nížinách a pahorkatinách
* Xerotermné kroviny

Predmetom ochrany sú tieto druhy:
* Fuzáč alpský *(Rosalia alpina)*
* Roháč obyčajný *(Lucanus cervus)*

## Hôrky (SKUEV0133) vyhlásené v roku 2004
náhľad|Mapa územia európskeho významu "Hôrky" a maloplošne chránených území.
SKUEV0133 Hôrky má tri samostatné časti. Všetky tri časti sa prekrývajú s existujúcim maloplošne chráneným územím. Každá časť s iným územím: 

### NPR Hrdovická
S  národnou prírodnou rezerváciou Hrdovická sa prekrýva na viac ako 50% plochy. Územie európskeho významu sa na tejto lokalite ešte rozkladá severne od rezervácie Hrdovická.

### PR Solčiansky háj
S prírodnou rezerváciou Solčiansky háj sa táto časť územia európskeho významu Hôrky úplne prekrýva. 

### PR Kovarská hôrka
V oblasti prírodnej rezervácie Kovarská hôrka táto časť územia európskeho významu Hôrky zaberá asi štyrikrát väčšiu plochu než samotná rezervácia. S prírodnou rezerváciou sa takmer celá prekrýva. 

## Hôrky (SKUEV2133) vyhlásené v roku 2017
náhľad|Mapa aktualizovaného a rozšíreného územia európskeho významu "Hôrky".
Rozšírené územie má 16 častí, ktoré sú rozmiestnené v skupinách. 

### Veľký Lysec
Štyri časti sa nachádzajú v oblasti vrchu Veľký Lysec (), ktorý sa nachádza v geomorfologickom podcelku Jelenec.
 
### Drža, Jahoda
Tri ďalšie územia možno nájsť v oblasti Jahoda v katastrálnom území obce Súlovce na vrcholkoch kopcov Drža alebo staršie Krža (), Ostré () a Pod skalou, staršie Vápenička () v geomorfologickom podcelku Jelenec.

### Veľká Kurňa
Tri územia sa rozprestierajú na západných a juhozápadných svahoch vrchu Veľká Kurňa ( v geomorfologickej časti Vysoký Tribeč geomorfologického podcelku Veľký Tribeč. 

### Malá Kurňa
Dve plochy pokrývajú vrch Malá Kurňa () v geomorfologickej časti Hornonitrianske predhorie geomorfologického podcelku Veľký Tribeč. 

### Vres
Dve oblasti sú na vrchu Vres () v geomorfologickej časti Hornonitrianske predhorie geomorfologického podcelku Veľký Tribeč. 

### Kozlica, Trniny
Jedna oblasť podlhovastého tvaru pokrývaj vrchy Kozlica (), Trniny () a hrebeň medzi nimi v geomorfologickej časti Hornianske predhorie geomorfologického podcelku Veľký Tribeč. 

### Michalov vrch
Najsevernejšia a samostatná časť je na Michalovom vrchu, staršie Mihalov vrch () v geomorfologickej časti Skýcovská vrchovina geomorfologického podcelku Rázdiel.

## Fauna
Okrem predmetných cieľových druhov bezstavovcov sa na chránenom území vyskytujú aj húseničiar pižmový *(Calosoma sycophanta)*. 
Z chránených druhov pavúkov sa na území vyskytuje *Lycosa vultuosa*.
Z obojživelníkov v týchto oblastiach žije salamandra škvrnitá (*Salamandra salamandra*).
Z plazov tu nachádza priaznivé podmienky užovka hladká (*Coronella austriaca*), užovka stromová (*Elaphe longissima*), jašterica múrová (*Podarcis muralis*) a jašterica zelená (*Lacerta viridis*).

Zo zástupcov cicavcov tu boli zistené drobné cicavce ako piskor obyčajný (*Sorex araneus*) a piskor malý (*Sorex minutus*).

## Galéria
 
SK Natura2000 SACsHôrky Vres skalny vrchol.jpg|vrcholová skalnatá časť
SK Natura2000 SACsHôrky Vres, lesny vrchol.jpg|lesnatá časť vrchola
SK Natura2000 SACsHôrky Vres porast vresu a dubina.jpg|porast vresu, v pozadí duby 
SK Natura2000 SACsHôrky Vres.jpg|okraj dubového lesa pri úpätí vrcholovej časti


 
SK Natura2000 SACsHôrky Kozlica otvoreny hreben.jpg|otvorená časť hrebeňa
SK Natura2000 SACsHôrky Kozlica hreben smer zapad.jpg|hrebeň smerujúci na západ
SK Natura2000 SACsHôrky Kozlica pohlad na hlavny hreben Tribca.jpg|pohľad na hlavný hrebeň pohoria Tribeč
SK Natura2000 SACsHôrky Kozlica skalnatá časť hrebeňa.jpg|skalnatá časť hrebeňa pohľad na východ
SK Natura2000 SACsHôrky Kozlica skalnatá časť hrebeňa od vychodu.jpg|pohľad na skalnatú časť hrebeňa od východu
SK Natura2000 SACsHôrky Kozlica machom porastené.jpg|machom porastený hrebeň
SK Natura2000 SACsHôrky Kozlica lesnaty hreben.jpg|lesnatý hrebeň


 
MihalovVrchDubobyPorastJZsvah.jpg|staršie dubové porasty na juhozápadnom svahu
SK Natura2000 SACsHôrky Michalov vrch lesnatý západný svah.jpg|prudký západný svah so starým dubovým porastom
SK Natura2000 SACsHôrky Michalov vrch skalnata vrcholova cast.jpg|skalnatá vrcholová časť
SK Natura2000 SACsHôrky Michalov vrch borievka.jpg|borievka


## Referencie

## Iné projekty

## Externé odkazy
* maps.sopsr.sk Open source mapový prehliadač Štátnej ochrany prírody SR (viď základné vrstvy, ochrana prírody - Územia európskeho významu - C etapa)
* online prístupné pozorovania zapísané do databázy "Aves", dostupné prostredníctvom nasledujúcich predvyplnených výberových filtrov, ktoré selektujú pozorovania úplne alebo čiastočne spadajúce do tohoto územia, presne do jeho jednotlivých častí:
** Michalov vrch 
*** filter na vyhľadávanie pozorovaní vtákov 
*** filter na vyhľadávanie pozorovaní cicavcov, obojživelníkov a plazov  
** Vres 
*** filter na vyhľadávanie pozorovaní vtákov
*** filter na vyhľadávanie pozorovaní cicavcov, obojživelníkov a plazov  
** Kozlica, Trniny
*** filter na vyhľadávanie pozorovaní vtákov 
*** filter na vyhľadávanie pozorovaní cicavcov, obojživelníkov a plazov  

Kategória:Územia európskeho významu na Slovensku